
J  e  g  y  z  ő  k  ö  n  y  v

tárgy: Abda Község Önkormányzata képviselő - testületének 2011. február 23-án az abdai Községháza tárgyalótermében megtartott üléséről.

Jelen vannak:                    Szabó Zsolt polgármester,

   Csigó László alpolgármester

                                  
  Szalai Gabriella képviselő,

  Szémann Tamás képviselő,                                         

                                          Szabó Tamás képviselő.





  Varga Zoltán képviselő az ülés teljes tartamában

Tanácskozási joggal:
  

                                          Győry Sándormé óvoda vezető  

  Komjáti János körjegyző

Szabó Zsolt polgármester köszönti a megjelent képviselő - testületi tagokat, valamint Győry Sándorné óvodavezetőt és Vozik Viktor abdai lakos érdeklődőt. Majd megállapítja, hogy Abda község önkormányzatának képviselő - testülete határozatképes mivel 6 tagja jelen van. Így az ülést megnyitja.

Dr. Boros István képviselő az ülésről kését jelezte.

Szabó Zsolt polgármester elmondja, hogy a napirendekhez kapcsolódó anyag a meghívóval kiküldésre került. 

Kérdés, hozzászólás nem volt.

Szabó Zsolt polgármester mivel a napirenddel kapcsolatban hozzászólás nem hangzott el, javaslatot tesz azok meghívóban rögzítettek szerinti tárgyalására. 

Abda Község Önkormányzatának képviselő-testülete a meghívóban szereplő napirendi pontot egyhangúlag elfogadta így azok az ülésen a következőképpen alakultak.

Napirend előtt
1. Polgármester tájékoztatást ad az előző ülés óta végzett munkáról

Előadó: Szabó Zsolt polgármester

 2.  Képviselő-testület döntését igénylő ügyek

2.1.  Abda Szlogen pályázat elbírálása

Előadó: Komjáti János körjegyző

         2.2  Pillingér pusztai áteresz felújítása


Előadó: Szabó Zsolt polgármester

 2.3 Térfigyelő kamera árak ismertetése


Előadó: Szabó Zsolt polgármester

Napirend

1. Az Önkormányzat 2010. évi költségvetési rendelet megalkotása

Előadó: Szabó Zsolt polgármester

2.  Helyi iparűzési adórendelet módosítása 

 Előadó: Komjáti János körjegyző

3. Házasságkötés és egyéb családi esemény lebonyolításáról szóló rendelet megalkotása

 Előadó: Komjáti János körjegyző

Napirend után
  Bejelentések, javaslatok, interpellációk
N a p i r e n d  t á r g y a l á s a 

1. Polgármester tájékoztatást ad az előző ülés óta végzett munkáról

Előadó: Szabó Zsolt polgármester

Szabó Zsolt polgármester elmondja, hogy két fő közcélú foglalkoztatott  kezdte meg munkáját február 1.-ével.  Saru Dániel a településüzemeltetésre került, segíti a kolléganő munkáját, Venesz Márta pedig a kézbesítői feladatokat látja el. Március 1.-el további 4 fő közcélú munkás alkalmazását tervezik, három fő a községgazdálkodáson, egy fő az iskolában dolgozna.
A Nagy Kálmánnak szánt összeg átutalásra került egy alapítványon keresztül.
Szabó Zsolt polgármester ismerteti, hogy a Mosonmagyaróvári Vízitársulatban tisztújítás lesz, hozzáteszi, ha beválasztják a vezetőségbe – erre reális esélyünk van -, akkor jobban tudja Abda érdekeit képviselni.

Szabó Zsolt polgármester elmondja, hogy a Pannonia Kincse Leader Egyesület  közgyűlése eredménytelen volt, 76 fő jelent csak meg, a következő ülést is összehívták, de az is eredménytelen volt. Az egyesületet mihamarabb határozatképessé kell tenni, mert a támogatáshoz nem fér hozzá az egyesület 
A faluközpontra beadott pályázat – továbbra is -a felülvizsgálati fázisban van. 
Az abdai adótorony kérdésében nem érkezett válasz.

A településünket ellátó építési előadó, Koós-Komjáti Alexandra – a Győri Polgármesteri Hivatal alkalmazottja szülési szabadságra ment. Utódját a napokban bízzák meg településünk elsőfoku építéshatósági ügyei előkészítésével
Dr. Preisz József háziorvost több alkalommal is kereste mai napon is több alkalommal kereste az orvosi lakás bérleti szerződése ügyében. Javasolja, hogy  március 1-el a bérleti szerződést mondja fel az önkormányzat.

Ottófi Rudolf és Czank Vilmos temetésén az önkormányzat képviseltette magát.

A temető kisajátítás ügyben a jogi képviselő beadta az anyagot az ügyben, hogy a téves koncepciót meg tudjuk vétózni. 

A közlekedésbiztonsági pályázat beadásra került.
Kérdés hozzászólás nem hangzott el
Szabó Zsolt polgármester mivel kérdés, hozzászólás a tájékoztatóval kapcsolatban nem merült fel, szavazásra felterjesztette.
Abda Község Önkormányzat képviselő-testülete 1 fő tartózkodás, 5 fő igen szavazat mellett 

                                          A két ülés között végzett munkáról aktuális  

                                          feladatokról  

                                          szóló polgármesteri tájékoztatót 

                                          e l f o g a d j a 

2.  Képviselő-testület döntését igénylő ügyek

2.1.  Abda Szlogen pályázat elbírálása

Előadó: Komjáti János körjegyző

Szabó Zsolt polgármester ismerteti, hogy a beérkezett pályázatokat Jegyző úrnak átadta rendszerezésre, aki egy összefoglalót készített a beérkezett javaslatokból, ezt a kiküldött anyag tartalmazta. 40 db szlogen érkezett be.
Dr. Boros 18 45-kor megérkezik, így a képviselő-testület létszáma 7 főre emelkedik, határozatképesség nem változik
Komjáti János körjegyző a beérkezett pályázatokkal kapcsolatban elmondja, valamennyi pályázati anyag szlogenként érkezett, amelyhez a kiírásban kért nyilatkozatot csatolták. Megjegyzi, hogy az egymásutániságból érzékelhető, hogy vannak egy gondolatra ráfűzött ötletek és vannak már mások által elhasznált gondolatok, de vannak új termékek is.

Kérdés nem hangzott el.

Hozzászólások
Szalai Gabriella képviselő elmondja, hogy meglepődött a sok beérkezett anyagon, lát bennük fantáziát, és lehetőséget. A választásnál fő szempontként javasolja figyelembe venni, hogy mi az amivel hosszabb távon tudunk azonosulni, ami beleillik a terveinkbe.  Javasolja, hogy az indoklás ismertetése nélkül beszéljék át a szlogeneket, mivel a magyarázat elviszi az első benyomást.

Szabó Tamás képviselő javasolja, vegyük ki mi az, ami biztosan nem. 

Csigó László alpolgármester köszönetét fejezi ki a beérkezett nagy számú pályázatért. Nagyon jók is vannak közöttük,  négyet ragadott ki amely elnyerte tetszését. 

Szabó Zsolt polgármester véleménye az, hogy jó lenne, ha rövid lenne a szlogen, mivel akár Abdát promotáló termékekre is rákerülhetne. (póló, dosszié, sapka stb.) 
Szalai Gabriella képviselő nem javasolja azokat a szlogeneket amelyekben Radnóti, és Rákóczi neve szerepel.
A képviselők mind a 40 pályázatról elmondták véleményüket, és hosszas tárgyalás után 8 pályamunkát választottak ki, amelyekből a győztes kikerülhet:

4. Abda- pár lépéssel Győr előtt!

7. Abda - Híd, ami összeköt

14. Abda- Kaput nyitunk előtted

15. Abda – A Rábca ölelésében

16. Abda – Nyugat és Kelet találkozásában

17. Abda – Híd kelet és nyugat között

34. „Kis közösség, nagy lehetőség”

38. Abda – természet, kultúra egy helyen
A képviselők a lista további szűkítésére javasolják, hogy a szlogen tartalmazza a község megnevezését. Így a következők pályamunkák maradnak, melyek között szavazással (minden képviselő három szlogenre adja le voksát) sorrendet is megállapítanak:
1. Abda - pár lépéssel Győr előtt (7 szavazat)
2. Abda - Híd ami összeköt (5 szavazat)
3. Abda  - A Rábca Ölelésében (4 szavazat)
4. Abda - Kaput nyitunk előtted (2 szavazat)
5. Múlt, jelen, jövő Abda megnyerő (2 szavazat)
6. Abda - természet kultúra egy helyen (1 szavazat)
A képviselők szavazatai alapján az „Abda - pár lépéssel Győr előtt” (a pályázó Czifrik Attila abdai lakos) szlogent választják ki győztesnek, azzal a kikötéssel, hogy  mivel a szlogenben Győr város neve is szerepel egyeztetést kezdeményeznek Győr város polgármesterével. 

Szalai Gabriella képviselő hozzászólásában elmondja, hogy a második legtöbb szavazatot kapott szlogent „közhelyesnek” találja, kéri a képviselőket, hogy gondolják át, melyik szlogent válasszák második helyezettnek.

Szabó Tamás képviselő megjegyzi, hogy „A Híd ami összeköt” gyakran előforduló kifejezés más vonatkozásban.

Szabó Zsolt polgármester mivel további kérdés, hozzászólás a napirenddel  kapcsolatban nem merült fel, szavazásra felterjesztette.
Abda Község Önkormányzat képviselő-testülete egyhangú igen szavazattal az  alábbi  határozatot hozza:

21/2011. (II.23) képviselő-testületi határozat

Abda Község Önkormányzata Képviselő-testülete az általa kiírt Abda szlogen pályázatot az alábbiakban értékeli

1. A legmegfelelőbb az „ Abda – pár lépéssel Győr előtt „

majd ezt követően az „Abda – A Rábca ölelésében” szlogen

2. A pályázat eredményének  kihirdetése előtt –                   

 nem jogi, hanem jószomszédi együttélési szempontok miatt – szükségesnek látja az egyeztetést Győr Megyei Jogú Város Polgármesterével. Az eredményhirdetés az egyeztetés eredményeinek tükrében fog megtörténni.
Felelős: Szabó Zsolt polgármester

             Komjáti János körjegyző

Határidő: 2011. március 31.

2.2  Pillingér pusztai áteresz – híd - felújítása


Előadó: Szabó Zsolt polgármester

Szabó Zsolt polgármester elmondja, hogy az híd rendkívül rossz állapotban van, az Öttevény felőli széle kezd leszakadni. Nem lenne jó, ha káresemény történne.  Az áteresz állapotfelmérése megtörtént, valamint a felújításra ajánlatokat kértek be. Szakértőként van jelen Nacsa Tamás úr Magyar Közút Nonprofit Kft hídásza, (aki, az abdai híd átadásánál is segítségünkre volt). A pillingéri áteresz műszaki megoldására három lehetőség került szóba, melyeket a kiküldött anyag tartalmazott. Megjegyzi, hogy a beérkezett ajánlatokból kiderül, hogy a legegyszerűbb megoldás is milliókba kerül. Felkéri Nacsa Tamást, hogy ismertesse a pillingéri híd problémáját és a lehetséges műszaki megoldásokat.
Nacsa Tamás elmondja, hogy semleges félként próbál segíteni. Egy hónappal ezelőtt volt kint az áteresznél, megvizsgálta, észlelhető hogy gyakorlatilag a baloldali padka megszűnt a burkolat van útszélként. Jelentős a hidat igénybe vevő kamionforgalom, a kamionok tengelyterhelése komoly, 20-40 tonna, ennek következtében az útburkolat hálósan össze fog töredezni. Ezt az állapotot nem biztos, hogy meg kell várni. A hid csak egy nyomtávon közlekedhető jelenleg. Bármely műszaki megoldása választása esetén nehéz lesz azt megoldani, hogy a rendbetétel alatt is használható legyen az út. Az áteresszel magával nincs baj, mivel fel van telítődve, a víz épp hogy csak elcsordogál  a tetején. A Holt-Duna ág pár kilométerrel feljebb elhal, nincs olyan vízhozam, de a funkcióját megfelelően nem tudja ellátni. Feltételezhető hogy komolyabb probléma nincs, az úttöltés eloszlatja a terheket. Mivel sok hely nincs, az úttestet a kifolyási oldalon nem bántanánk. Felhívja a figyelmet, hogy magas feszültségű légkábel nehezíti a munkálatokat. A megoldások: az áteresz megszélesítése, erre nem feltétlenül van szükség. Másik megoldás, hogy egy vagy két irányba szélesíteni az átereszt, és egy föld rézsűvel megtámasztani, a harmadik megoldás, amelyre az ajánlatok is érkeztek, a támfalas megoldás amely esetben az Öttevény felőli oldalon készülne egy támfal, amely megfogná a híd további töredezését továbbra is egy nyomsávon lenne járható de nem történne meg a szétesés beszakadás.

Kérdés nem hangzott el

Hozzászólások
Varga Zoltán képviselő javasolja, hogy Öttevény felé egy sávos utat kellene kialakítani, majd egy egysávos új hidat kellene melléje építeni.  
Nacsa Tamás szakértő elmondja, hogy fontos szempont, hogy a forgalom minimális zavarásával oldják meg a munkálatokat. Problémaként merül fel, hogy a vizet le kell határolni a munkaterülettől. Végérvényes megoldás egy új híd építése lehetne. Az áteresz felújítása és egy új híd építése is kb. 10-13 millió Ft-ba kerülne. Elmondja, hogy a kivitelezővel történt egyeztetés során kiderült, hogy a munkagépekkel nem könnyű kivonulni a területre. Mindegyik megoldáshoz olyan tanulmánytervre van szükség, amelyek tartalmazzák a költségeket. További szükséges tervek : talajmechanika, kiviteli terv, amelyek a három megoldásra tudna javaslatot tenni, ez leírná az instrukciókat és az előzetes költségek meghatározását.  

Szémann Tamás képviselő hozzászólásában elmondja, hogy a testület felelőssége  felhívni a figyelmet a használóknak a veszélyekre, a falu már nem nagyon használja a hidat.

Szalai Gabriella képviselő megjegyzi, hogy figyelembe véve a kamionforgalmat, sürgető a dolog. Kifejti, hogy nem híve, hogy a falu erre úgy költsön, hogy jövedelme csak később lesz belőle. Egy cég bárhova települ iparűzési adó kell fizetni. Ha az áteresz felújítását a falunak kell finanszírozni, akkor az ott lévő cégeket szerződéssel  kötelezni kellene arra, hogy a telephelyük továbbra is itt legyen. Vagy fel kellene ajánlani, hogy a beruházáshoz járuljanak anyagilag, amelyet az iparűzési adónál valahogy kompenzálnak. Megjegyzi, hogy a gyalogos forgalom megoldása nem került szóba, később ha ott strand lesz, akkor nagyobb gyalogosforgalomra lehet számítani. 

Nacsa Tamás szakértő elmondja, hogy a híd kialakítása lehet, hogy még olcsóbb lenne tubosider, (hullámosított acélcső) alkalmazásával. Elmondja, hogy a Family Centernél Győrben van ilyen technológiával kivitelezett híd. 

Csigó László alpolgármester egyetért, azzal, hogy a végleges megoldást kellene megpróbálni. Eredetileg amikor az áteresz készült, nem ilyen teherbírásra tervezték. Hozzáteszi, hogy tervek nélkül nem lehet nekiállni, engedélyeztetni kell. Elmondja, hogy ha az áteresz ki lesz takarítva, a vízszint ki fog egyenlítődni valamelyik irányba.

Varga Zoltán képviselő elmondja, hogy nem szükséges a víz kizárásához a munkaterületről cölöpöket leverni, elég ha néhány kocsi kavicsot leborítani.
Nacsa Tamás szakértő elmondja, hogy, ez azt eredményezné, hogy a víz fel fog duzzadni, szintkülönbség keletkezik, ezt nem fogja elbírni a kavics. A munkaterületen emberek dolgoznak, balesetveszélyes.

Szalai Gabriella képviselő elmondja, hogy ha odaborítjuk a kavicsot, és nem működik ez a technológia, akkor nagyobb kár keletkezhet.
Nacsa Tamás szakértő elmondja, hogy az átereszt más önsúlyú járművekre tervezték eredetileg, amikor építették. Az is elképzelhető, hogy az áteresz akár süllyedt is, az évtizedek alatt. 

Szabó Zsolt polgármester, megkérdezi, hogy a négy variáció szerint melyik lenne a legolcsóbb ajánlat. Lehet-e olcsóbb, sávnöveléssel vagy a tubosiderrel. 

Nacsa Tamás szakértő elmondja, ha két nyomtávra szélesítünk, és kb. 8 méter az útszélesség, plusz az útpadka és onnét kell rézsűt készíteni, az alja 14 méter széles lesz. 1-2 millió Ft-tal többől ki tud jönni, de a konkrét költség meghatározáshoz pontos számításokra van szükség. 

Szabó Zsolt polgármester elmondja, hogy ha megszélesítésre kerülne az út, célszerűbb egy nyomsávúra hagyni, ez a forgalmat is lassítaná. 

Nacsa Tamás szakértő megjegyzi, hogy forgalomtechnikai előjelzésekkel is meg lehet oldani a lassítást.

Szémann Tamás képviselő megjegyzi, hogy a szóba került gyalogátjárót különállónak venné.
Szalai Gabriella képviselő megjegyzi, hogy a mezőgazdasági szezon előtt meg kellene oldani, mert nagy lesz a forgalom. Amíg a műszaki tervet nem hagyták jóvá, nem döntene. Javasolja, a pillingéri cégekkel felvenni a kapcsolatot a megoldás ügyében. Javaslata, hogy az önkormányzat a beruházásba csak minimális összeggel szállna be, a költségek többi része a cégek hozzájárulása lenne. Másik megoldás, az lehetne, ha a hozzájáruló cégek az iparűzési adóból kedvezményt kapnának, amit fejlesztési kedvezményként a bevallásban szerepeltethetnének.

Varga Zoltán képviselő javasolja, az 5 érintett céggel együtt az átereszhez  kimenni. 
Szabó Zsolt polgármester megjegyzi, hogy az iparűzési adó csak a bevételt mutatja, ez nem egyenesen arányos a vállalkozó forgalmával.
Szalai Gabriella képviselő az után érdeklődik, hogy a Pillingér megközelítésére  van-e más  útvonal.
Szabó Zsolt polgármester elmondja, hogy a Diófa utca felől lehet még odajutni.
Varga Zoltán képviselő hozzászólásában elmondja, hogy nem ért egyet azzal, hogy az önkormányzat 15 millió Ft-t költsön a hídra.
Nacsa Tamás szakértő elmondja, hogy tanulmánytervet kell összeállítani a négy variációra. 

Szabó Zsolt polgármester javasolja, megbeszélést kezdeményezni a pillingéri 4 cég (Ho-ra Kft., Agro-Produkt + Handel Kft., Fliegl Kft. Holcim Zrt.) képviselőivel hétfő reggel 8.00-ra.  
Komjáti János körjegyző megjegyzi, hogy a Ho-Ra és az Agro-produkt + Handel Kft.  most csinált közműveket a területre, tehát konstruktív közreműködésük várható, ugyanakkor a terhelhetőségük is vizsgálandó.  A közművek műszaki átadása most lesz, pénteken
Szabó Zsolt polgármester javasolja árajánlatok bekérését a tervezésre. 

egyhangú szavazás

Szabó Zsolt polgármester mivel további kérdés, hozzászólás a napirenddel  kapcsolatban nem merült fel, szavazásra felterjesztette.
Abda Község Önkormányzat képviselő-testülete egyhangú igen szavazattal az  alábbi  határozatot hozza:

                        22/2011. (II.23) képviselő-testületi határozat

                      Abda Község Önkormányzata Képviselő-testülete

A Pillingéri közúti híd felújítását szükségesnek     tartja, annak műszaki indokoltságát elfogadja.

Ennek végrehajtásához:

1. Utasítja a tisztségviselőket, hogy a teljes képviselő-testület és az ipari parkban érintett vállalkozók bevonásával szervezzenek tárgyalást a műszaki tartalom egyeztetése és a szükséges költségvállalás egyeztetése érdekében

2. Az egyeztetés eredményeképpen kerüljön sor az ott elfogadott műszaki tartalmú tervezési munka megrendelésére, engedélyeztetésére

A munka elkezdésének fedezetét az éves költségvetési rendelete fejlesztési tartalék  terhére biztosítja – a vállalkozókkal történt megállapodás és ennek megfelelően elkészített településfejlesztési megállapodáshoz kapcsolódóan.

Felelős: Szabó Zsolt polgármester

            Komjáti János körjegyző 

Határidő: 2011. március 15.

Szabó Tamás képviselő megkérdezi, hogy mennyire van szükség a Holt-Dunára. 

Szémann Tamás képviselő elmondja, hogy ez egy vízelvezető csatorna, ez nem lehet szüntetni.

Dr. Boros István képviselő elmondja, hogy előfordulhat olyan belvízi helyzet, hogy szükség van rá.

Szabó Zsolt polgármester elmondja, hogy az az általános az országban, hogy a települések árokrendszert építenek ki és a csatornákat tisztíja. A jellemző az, hogy a nagy vízmennyiségre készülnek fel. 

Varga Zoltán képviselő elmondja, volt erről korábban szó, hogy zsilipekkel lenne megoldva a vízelvezetés. 

2.3 Térfigyelő kamera árak ismertetése


Előadó: Szabó Zsolt polgármester

Szabó Zsolt polgármester elmondja, hogy a kameratípusra az árajánlatok beérkeztek. A Security Patent Kft küldött egy módosított ajánlatot, amelyben csökkentett árat ajánlott.
Kérdés
Szalai Gabriella képviselő az után érdeklődik, hogy van-e értelme a kamerafelvételnek?

Válasz
Szabó Zsolt polgármester elmondja, hogy kéthetente kér mentést a rendőrség a bűncselekmények felderítéséhez.  Ismerteti az ajánlatokat. 
Hozzászólások
Szémann Tamás képviselő a szerelési ajánlatot soknak tartja

Szabó Zsolt polgármester elmondja, hogy a szerelés a dobozolást is tartalmazza. Javasolja, hogy a dom kamerát rendeljék meg, az itt leszerelt kamerát pedig felszerelnék a Hunyadi – Diófa utca sarkára.

Szémann Tamás képviselő kamu kamerák felszerelését javasolja további helyekre. 

Szalai Gabriella képviselő megjegyzi, hogy visszatartó ereje lenne, pl. a sportpálya, játszótér, vasútállomás környékén elhelyezett kamerának.
Szabó Zsolt polgármester 495 000 Ft a kamera, 28 000 Ft a router, 98 000 Ft áramkiépítés, áramvételezés. 
Abda Község Önkormányzat képviselő-testülete polgármester kérésére egyhangú igen szavazattal az  alábbi  határozatot hozza:

                             23/2011. (II.23) képviselő-testületi határozat

                             Abda Község Önkormányzata Képviselő-testülete

dönt térfigyelő mobil / mozgatható /  kamera vásárlásáról és rendszerbe állításáról a templom előtt elhelyezett fix kamera helyére / ezt a kamerát áthelyezi a Hunyadi út-Duna utca találkozásához /

A kamera és a hozzá tartozó kiegészítők vásárlásának fedezetét – a beérkezett árajánlatot elfogadva – az éves költségvetési rendelete fejlesztési tartaléka terhére biztosítja

Felelős: Szabó Zsolt polgármester

Határidő: 2011. március 15 

Napirend tárgyalása:
1.Az Önkormányzat 2010. évi költségvetési rendelet megalkotása

Előadó: Szabó Zsolt polgármester
Komjáti János körjegyző összefoglalja a költségvetéssel kapcsolatos döntéseket. Abda Község Önkormányzata Képviselő-testülete 2011 évi költségvetése tervezetéből az önkormányzat és a hozzá tartozó szakfeladatok tervezetét első olvasatban – elemi költségvetés- tárgyalta és elfogadta,  az alábbi módosításokkal, illetve szabályok rögzítésével az előterjesztésben:
                        5221101           -  400.000      karbantartási anyag

     8130001           -      9.000              teafőző

     8411121            - 658.000      szabadságmegváltás

    8411261            - 200.000               kisértékű

                         

        -   80.000              könyvbeszerzés

  8414031            -  300.000             szivattyújavítás

 9101211            -  100.000             könyvbeszerzés 

A költségvetés végrehajtása során törekedni
- traktorok cseréje, de mindenképpen értékesíteni a régieket

- biztosítási szerződések teljes körű felülvizsgálata

- hajtó és kenőanyag takarékoskodás, folyamatos felülvizsgálat

-  konténerek szállítását felülvizsgálni / Móvár lehetősége/

-   szivattyú javítások kiváltása, műszaki megoldás, tulajdonjog         átadás…
- szúnyogirtási rendszer felülvizsgálata, más technológiával irtatni
Ezek a szempontok beépítésre kerültek a most testület előtt levő tervezetbe. Kiemeli még, hogy érvényesül az a szempont, hogy a lekötött betétek kamatai és a hitelfelvétel kamatterhei pozitív  szaldóval zárnak, tehát a bevételeink, még ezen válságos időszakban is meghaladják a kamatkiadásokat, így érvényesülnek a képviselő-testületi elvárások.

Kérdések
Szalai Gabriella képviselő, az után érdeklődik, hogy az alkalmazottak felvételénél, készül-e arra kalkuláció, mennyibe kerül foglalkoztatásuk, ténylegesen megtérül-e, hasznosak-e falunak. 
Válasz
Komjáti János körjegyző elmondja, hogy ezek a személyek – mivel a közfoglalkoztatottjainkról van szó - rendszeres segélyezettek, ha dolgoznak az már kedvező. A jövő az, hogy 30 nap  munka kell, hogy a következő évben ellátásra legyen jogosult.

Hozzászólások:

Szalai Gabriella képviselő megjegyzi, ha van olyan ember, akit hatékony munkára fogni, akkor támogatja a foglalkoztatásokat, egyébként nem, mivel belső feszültséget is kelthet a munkaerő állományban.

Szémann Tamás képviselő javasolja, hogy egy konkrét munkát kell egy embernek adni, ezzel látható, hogy elvégezte a munkát vagy sem.  Mindenkinek külön-külön kell a feladatot meghatározni. 

Komjáti János körjegyző megjegyzi, hogy a foglalkoztatás rendszere változott, négy órás foglalkoztatásra van lehetőség, ez kedvezőtlenebb a korábbihoz képest. 

Ismerteti továbbá, hogy 2010. évben 3  millió Ft-ot fizettünk ki kamatra, az összes kamatbevétel 7 millió Ft volt, a lekötött betét, 92 millió Ft. 
Szalai Gabriella bizottsági elnök ismerteti, hogy bár teljes testület előtt zajlott a költségvetés előkészítése, de az üléseken részt vettek a bizottság külsős tagjai is, igy a költségvetést a bizottság nevében is elfogadásra ajánlja.
Szabó Zsolt polgármester mivel további kérdés, hozzászólás a napirenddel  kapcsolatban nem merült fel, szavazásra felterjesztette.
Abda Község Önkormányzat képviselő-testülete egyhangú igen szavazattal – ellenszavazat és tartózkodás nélkül 

                                                 m e g a l k o t j a 

4/2011. (II.24.)

r e n d e l e t é-t

       az Önkormányzat és szervei 2011. évi költségvetéséről

2.  Helyi iparűzési adórendelet módosítása 

 Előadó: Komjáti János körjegyző
Komjáti János körjegyző ismerteti, a településre érkező vásározóktól is lehetett iparűzési adót beszedni, ez kerülne most ki a rendeletből. A három településen vizsgálva, nem termelt bevételt, csak a központi jogszabályok változását követi a rendelet-módosítás, mert a testület azt a jogalkotási elvet követte a rendelet megalkotásánál, hogy konkrétan átvette a törvényi normaszöveget.

Kérdés nem hangzott el.

Hozzászólások
Szalai Gabriella képviselő, van egy csomó nagyvállalat, amelynek van érdekeltsége a faluban, az iparűzési adót nem ide fizették, hanem ahol a székhelyük volt. De a törvény szerint valahogy meg kellene bontani az adót pl. eszközarányosan. 
Szabó Zsolt polgármester elmondja, hogy eddig az ilyen cégek nem fizettek iparűzési adót, most folyamatosan érkeznek tőlük a bevallások.
Mindezek után, mivel több kérdés, hozzászólás nem volt polgármester kérésére e képviselő testület 7 fő igen szavazatával – ellenszavazat és tartózkodás nélkül 

m e g a l k o t j a
5/2011. (II.24.)

r e n d e l e t é t
a helyi iparűzési adóról

szóló

17/2002.(XII.14.) Ök. számú rendelete

m ó d o s í t á s á r ó l

3. Házasságkötés és egyéb családi esemény lebonyolításáról szóló rendelet megalkotása

 Előadó: Komjáti János körjegyző
Komjáti János körjegyző ismerteti hogy az elmúlt időszakban az önkormányzat úgy gondolta hogy nem kér díjat a házasságkötésért. A jogalkotó viszont kötelezővé tette a településen meghatározni a díjakat és feltételeket. A házasságkötéssel kapcsolatban az önkormányzat pénzébe kerül az emléklap.  Ikrényben és Börcsön is úgy döntött a testület, hogy nem kér pénzt a házasságkötésért.  
Szabó Zsolt polgármester hozzáteszi, hogy a terembérlet a rendelettől független.

Mindezek után, mivel több kérdés, hozzászólás nem volt polgármester kérésére e képviselő testület 7 fő igen szavazatával – ellenszavazat és tartózkodás nélkül 

m e g a l k o t j a
6/2011. (II.24. )

r e n d e l e t é-t

a házasságkötés és egyéb családi esemény lebonyolításáról

N a p i r e n d   u t á n:

Bejelentések, javaslatok, interpellációk

Szabó Zsolt polgármester ismerteti a Zöldmező utcai hulladékszigettel kapcsolatos problémát. Jelenleg árok választja el utat a hulladékszigettől, ez azt jelenti, hogy a szeméttároló edények megközelítése nehéz, az edényeket elszállító teherautó legyúrta az útpadkát, az aszfalt letöredezett.  Szükséges lenne egy olyan terület kialakítására, ahonnét a teherautó meg tudná közelíteni a hulladékgyűjtő edényeket. Javasolja, az út összekötését a hulladékszigettel, természetesen a vízelvezetés megoldásával. Műszaki megoldásokat és árajánlatokat fog kérni, döntési helyzetbe hozva a testületet

Szalai Gabriella képviselő javasolja használatruha konténer kihelyezését bizonyos időszakokban. 

Szabó Zsolt polgármester megjegyzi, hogy a használtruhát gyűjti a Vöröskereszt, és a Gyermekjóléti Szolgálat is. 

Szabó Zsolt polgármester ismerteti, hogy óvodához tudna az önkormányzat vásárolni területet.  Az irányár 3 millió Ft, amely egy 25m 25 m-es terület lenne. Az óvoda területével érintkező többi terület esetében, több tulajdonos is van. 

Dr. Boros István képviselő támogatja vásárlási szándékot. 
Szalai Gabriella képviselő megjegyzi, hogy  bérletben is lehetne gondolkodni.  Az árat soknak találja a területért. 

Szabó Zsolt polgármester ismerteti, hogy az Arany János utcából bejelentés érkezett, hogy nincs közvilágítás az utca végén. Ajánlatot kér be a tervezésre, kivitelezésre. 

Komjáti János körjegyző elmondja, hogy Győri Többcélú Kistérségi Társulás alapító okirata  ismét módosításra szorul, mivel a mozgókönyvtári feladatokra bejelentkezett Nagyszentjános is. Szükséges lenne a módosított alapító okirat elfogadása. 
Szabó Zsolt polgármester mivel további kérdés, hozzászólás a javaslattal  kapcsolatban nem merült fel, szavazásra felterjesztette.

A képviselő-testület 7 fő települési képviselő igenlő szavazatával az alábbi határozatot hozza
                                              24/2011. (II.23) képviselő-testületi határozat

                                          Abda Község Önkormányzata Képviselő-testülete

1.) A  megismerte a Győri Többcélú Kistérségi Társulás Társulási Megállapodás módosításának javaslatait és azt elfogadja.

2.) Egyetért, hogy Nagyszentjános Község Önkormányzata csatlakozzon és részt vegyen a mozgókönyvtári feladatok rendszerében melyről jelen határozatot a Győri Többcélú Kistérségi Társulás Szakmai Munkaszervezete részére haladéktalanul megküldik.

Felelős: Szabó Zsolt polgármester

Határidő: azonnal

Szabó Zsolt polgármester Márton Józsefné szociális gondozó  nyugdíjazásával kapcsolatban elmondja, hogy nyugdíjba vonulásához szükséges 41 év munkaviszonnyal rendelkezik. Mártonné úgy nyilatkozott, hogy még dolgozna augusztus 31-ig. A jogszabály  4-8 hónap felmentésre ad lehetőséget.  A felmentési idő lehet többféle variáció, a munkát valakinek el kell végezni. Pályázat kiírása szükséges. Márton Józsefné egészségi állapota miatt nem vállal további munkát, de helyettesítést szívesen vállal. 

Szalai Gabriella képviselő az után érdeklődött, hogy van-e valaki helybeli aki alkalmas a feladatra. 

Szabó Zsolt polgármester elmondja, hogy mindenképpen helybeli kellene, pályázat lesz kiírva.
Komjáti János körjegyző elmondja, hogy arról kell dönteni, hogy a felmentés hány hónapra legyen, alapvetően, mint költségvetést érintő kérdés, hiszen ebben az időszakban kettő személyt fogunk fizetni, mert az ellátást biztosítani fogjuk.
Szalai Gabriella képviselő a dolgozó részére legkedvezőbb megoldást javasolja, hiszen munkájáért ezen elismerést megérdemli a településtől a gondozónőnk.
Szabó Zsolt polgármester mivel további kérdés, hozzászólás a javaslattal  kapcsolatban nem merült fel, szavazásra felterjesztette.

A képviselő-testület egyhangúlag – ellenszavazat és tartózkodás nélkül – az alábbi határozatot hozza:
                                              25/2011. (II.23) képviselő-testületi határozat

                                           Abda Község Önkormányzata Képviselő-testülete

Egyetértve azzal a munkáltatói döntéssel, hogy a település házi gondozója nyugállományba vonulása előtt a teljes felmentési idejére mentesüljön a munkavégzés alól

Biztosítja annak, illetve az új közalkalmazott munkába állásának többletköltségeit éves költségvetési rendelete működési tartaléka terhére

Felelős: Szabó Zsolt polgármester

Határidő: 2011. március 15.

Szabó Zsolt polgármester javasolja, hogy a háziorvos által lakott szolgálati lakás bérleti szerződését március 1-ével mondjuk fel az önkormányzat, illetve  javasolja a bérleti díj emelését, piacosítását. 

Szabó Tamás képviselő, nem támogatja. 

Szalai Gabriella képviselő javasolja vagy a szerződés felbontását, vagy a díjemelést 
Szabó Zsolt polgármester mivel további kérdés, hozzászólás a javaslattal  kapcsolatban nem merült fel, szavazásra felterjesztette.

A képviselőtestület egy fő ellenszavazattal hat igenlő szavazattal az alábbi határozatot hozza
                                              26/2011. (II.23) képviselő-testületi határozat

                                           Abda Község Önkormányzata Képviselő-testülete

az orvosi szolgálati lakása értékesítési szándékát fenntartva, a lakásbérleti jogviszonyt a szerződésben meghatározott hat hónapos felmondási idővel felmondja

Utasítja a tisztségviselőket az adminisztrációs feladatok lefolytatására a bérlővel történő egyeztetésre a háziorvosi feladatellátás biztosítása érdekében is

Felelős: Szabó Zsolt polgármester

             


Komjáti János körjegyző

Határidő: 2011. március 15.. 

Szabó Zsolt polgármester elmondja, hogy előző testületi ülésen felmerült, hogy a jelenlegi traktorok folyamatos műszaki problémájával küzdenek. Farkas Csaba helyi vállalkozó felajánlotta egyik traktorját megvételre az önkormányzatnak. A traktortól mindenképpen megválna, mivel egy mezőgazdasági gépet szeretne vásárolni, amelynek árába a traktort beszámítaná a kereskedő. A kereskedő által meghatározott áron ajánlotta fel az önkormányzatnak megvételre. Hozzáteszi, hogy az interneten utánanézett, és a hasonló traktorok piaci ára jóval magasabb.

Szalai Gabriella képviselő megjegyzi, hogy olyan traktorra lenne szükség amelyre lehet hótolót is felszerelni. Támogatja a vásárlást, de a meglévő traktorok közül legalább az egyiket el kellene adni.

Varga Zoltán képviselő véleménye az, hogy újat kellene venni, pályázat igénybevételével.
Dr. Boros István képviselő elmondja, hogy a gép műszaki állapota miatt vannak kételyei. 

Szabó Zsolt polgármester elmondja, hogy garancia vállalással lehetne megvenni. Feladatunk tehát az, hogy megvizsgáljuk próbaüzemmel a járművet, megnézzük az árakat, megszondázzuk a meglévő gépállományunk értékesítési lehetőségeit és kísérletet fogunk tenni a megvásárlása

Szalai Gabriella képviselő elmondja, hogy a vasútállomásnál a kocsibejárónak rossz állapota van, szükség lenne a tereprendezésre.

Csigó László alpolgármester jelzi, hogy az óvodánál a biciklitárolóhoz kellene murvát önteni, mert eső után nagy sár van.
Szabó Zsolt polgármester ígéretet tesz a két probléma felmérésérére  és szükséges mértékű megoldására 

Több  napirend nem lévén polgármester megköszöni az aktív munkát, kifejezi örömét, hogy elkészült a település költségvetése és az ülést 21 óra 40 perckor bezárja.

                                                        Kmf.

            / Szabó Zsolt /                                          / Komjáti János /

              polgármester                                                körjegyző

